Komisijos reglamentas (EB) Nr. 856/98
1998 m. balandžio 23 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, II, III, V, VII, VIII ir IX priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] su paskutiniais pakeitimais, padarytais Komisijos reglamentu (EB) Nr. 339/98 [2], ypač į jo 19 straipsnį kartu su 17 straipsniu,
kadangi per paskutinį I priedo (tekstilės produktų sąrašas) atnaujinimą įsivėlė keletas klaidų Muitinės nomenklatūros 76 kategorijoje, kurias reikia ištaisyti;
kadangi Taryba 1997 m. gruodžio 18 d. Sprendimu [3] nusprendė laikinai taikyti Laisvosios prekybos ir Europos susitarimų su Latvijos Respublika ir Lietuvos Respublika protokolus dėl prekybos tekstilės gaminiais;
kadangi Taryba 1997 m. gruodžio 18 d. Sprendimu [4] nusprendė laikinai taikyti Susitarimą pasikeičiant laiškais, iš dalies pakeičiantį Europos bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, parafuotą 1992 m. gruodžio 15 d., su paskutiniais pakeitimais, padarytais Susitarimu pasikeičiant laiškais, parafuotu 1995 m. rugpjūčio 1 d.;
kadangi Taryba 1997 m. gruodžio 18 d. sprendimu [5] nusprendė laikinai taikyti Europos bendrijos ir Egipto Arabų Respublikos Susitarimo memorandumą dėl prekybos tekstilės gaminiais;
kadangi po Mongolijos įstojimo į PPO ir kiekybinių apribojimų taikymo nutraukimo vienai tos šalies kilmės produktų kategorijai, būtina nustatyti nuostatas, kurios atspindėtų tos produktų kategorijos dvigubo patikrinimo priemones.
kadangi Europos pramonės prašymu tikslinga nustatyti kiekybines ribas 1998 m. tam tikrų Kinijos Liaudies Respublikos kilmės tekstilės gaminių (159 ir 161 kategorijos) reimporto į Bendriją kiekybines ribas po jų perdirbimo toje šalyje; kadangi tiesioginiam tekstilės gaminių, priskiriamų 159 ir 161 kategorijoms, importui taikomi kiekybiniai apribojimai, nustatyti Reglamento (EEB) Nr. 3030/93 2 straipsnyje;
kadangi dėl visų pirmiau nurodytų dalykų būtina iš dalies pakeisti atitinkamas Reglamento (EEB) Nr. 3030/93 I, II, III, V, VII, VIII ir IX priedų dalis, kad būtų atsižvelgta į pokyčius, kurie buvo pradėti taikyti tam tikrų trečiųjų šalių kilmės, kaip apibrėžta Reglamento (EEB) Nr. 3030/93 19 straipsnyje, tekstilės gaminių importui į Bendriją;
kadangi šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. I priedas iš dalies keičiamas, kaip nurodyta šio reglamento I priede.
2. II priedas pakeičiamas šio reglamento II priedu.
3. III priedo 28 straipsnis pakeičiamas šiuo tekstu:
"28 straipsnis
1. Eksporto licencijoje, minėtoje 11 ir 19 straipsniuose, ir kilmės sertifikate gali būti papildomos, tinkamai pažymėtos, kopijos. Jos parengiamos anglų, prancūzų ir ispanų kalbomis.
2. Jei pirmiau minėti dokumentai yra užpildyti ranka, įrašai turi būti padaryti rašalu didžiosiomis raidėmis.
3. Eksporto licencijų arba joms lygiaverčių dokumentų ir kilmės sertifikatų matmenys yra 210 × 297 mm. Popierius - baltas šlichtuotas, be mechaninės plaušienos [6] ir sveriantis ne mažiau kaip 25 g/m2. Kiekvienos dalies fone turi būti atspausdintas ornamentas, dėl kurio bet koks klastojimas mechaninėmis ar cheminėmis priemonėmis būtų aiškiai matomas [7].
4. Bendrijoje kompetentingos institucijos priima tik originalą, kuris galioja importui pagal šio reglamento nuostatas.
5. Kiekviena eksporto licencija arba jai lygiavertis dokumentas ir kilmės sertifikatas turi standartinį serijos numerį, atspausdintą arba neatspausdintą, pagal kurį jį galima identifikuoti [8].
6. Šį numerį sudaro šie elementai [9]:
- šios dvi raidės, identifikuojančios eksportuojančią šalį:
-Argentina | = AR |
-Armėnija | = AM |
-Azerbaidžanas | = AZ |
-Bangladešas | = BD |
-Baltarusija | = BY |
-Brazilija | = BR |
-Kinija | = CN |
-Egiptas | = EG |
-Estija | = EE |
-Buvusioji Jugoslavijos Respbulika Makedonija | = 96 |
-Gruzija | = GE |
-Honkongas | = HK |
-Indija | = IN |
-Indonezija | = ID |
-Kazachstanas | = KZ |
-Kirgizija | = KG |
-Latvija | = LV |
-Lietuva | = LT |
-Macao | = MO |
-Malaizija | = MY |
-Moldavija | = MD |
-Mongolija | = MN |
-Pakistanas | = PK |
-Peru | = PE |
-Filipinai | = PH |
-Singapūras | = SG |
-Pietų Korėja | = KR |
-Šri Lanka | = LK |
-Taivanas | = TW |
-Tadžikistanas | = TJ |
-Tailandas | = TH |
-Turkmėnistanas | = TM |
-Ukraina | = UA |
-Jungtiniai Arabų Emyratai | = AE |
-Urugvajus | = UY |
-Uzbekistanas | = UZ |
-Vietnamas | = VN, |
- šios dvi raidės, identifikuojančios planuojamą paskirties valstybę narę:
-AT | = Austrija |
-BL | = Beneliuksas |
-DE | = Vokietijos Federacinė Respublika |
-DK | = Danija |
-EL | = Graikija |
-ES | = Ispanija |
-FI | = Suomija |
-FR | = Prancūzija |
-GB | = Jungtinė Karalystė |
-IE | = Airija |
-IT | = Italija |
-PT | = Portugalija |
-SE | = Švedija, |
- vienženklis skaičius, rodantis kvotos metus arba metus, kuriais eksportas buvo užregistruotas šio priedo A lentelėje išvardytų gaminių atveju, pagal paskutinį atitinkamų metų skaičių, pvz., "5" reiškia 1995. Kinijos Liaudies Respublikos kilmės produktų, išvardytų V priedo C priedėlyje, atveju šis skaičius turėtų būti "1" 1995 metams, "2" 1996 metams, "3" 1997 metams ir t. t., dviženklis skaičius, nurodantis išdavusią įstaigą eksportuojančioje šalyje,
- penkiaženklis skaičius, einantis iš eilės nuo 00001 iki 99999, priskirtas konkrečiai paskirties valstybei narei."
4. III priedo A lentelė pakeičiama šio reglamento III priedu.
5. Honkongo kilmės sertifikato pavyzdys III priedo priedėlyje pakeičiamas šio reglamento IV priedo pavyzdžiu.
6. Honkongo eksporto licencijos pavyzdys III priedo priedėlyje pakeičiama šio reglamento V priedo pavyzdžiu.
7. V priedas gale papildomas šio reglamento VI priedo lentele.
8. VII priede Kinijos lentelė pakeičiama šio reglamento VII priedo lentele, o VII priede Vietnamo lentelė pridedama gale.
9. VIII priedas pakeičiamas šio reglamento VIII priedu.
10. IX priedas pakeičiamas šio reglamento IX priedu.
2 straipsnis
Šis reglamentas įsigalioja jo paskelbimo dieną Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. balandžio 23 d.